**EIŠIŠKIŲ STANISLOVO RAPOLIONIO GIMNAZIJA**

**2019 M. DARBO TARYBOS VEIKLOS ATASKAITA**

 Eišiškių Stanislovo Rapolionio gimnazijos Darbo taryba savo įgaliojimus įgijo ir pradėjo vykdyti Lietuvos Respublikos Darbo kodekse nustatytas funkcijas 2018 m. lapkričio 13 d. Darbo taryba sudaryta trejų metų kadencijai. Darbo taryba veikia vadovaudamasi Lietuvos Respublikos Darbo kodeksu bei parengtu ir 2018 m. gruodžio 18 d. (2018-12-18, posėdžio protokolas Nr. 2) aprobuotu Eišiškių Stanislovo Rapolionio gimnazijos Darbo tarybos veiklos reglamentu. Dirbo trys nariai: 1. Laima Bandalevičė – pirmininkė, 2. Veslava Ščerbo- Gotoveckienė – pirmininkės pavaduotoja, 3. Liudmila Jurgelevičienė – sekretorė. Darbo taryba 2018 m.lapkričio 13 d.- 2019 m. laikotarpiu atliko:

1.Organizavo Darbo tarybos susirinkimus, kuriuose buvo:

 \*išrinktas DT pirmininkas ( 2018 -11-13, posėdžio protokolas Nr. DT-1);

 \* parengtas ir aprobuotas veiklos reglamentas (2018-12-18, posėdžio protokolas DT- Nr.2);

 \*susipažinta su nuotolinio darbo tvarkos aprašu, pateiktas pasiūlymas pakoreguoti gimnazijos darbo tvarkos taisykles ir įtraukti punktą, kad per moksleivių atostogas mokytojai galėtų dirbti nuotoliniu būdu (2019-06-26, posėdžio protokolas DT-Nr.4)

 \*aptarta Darbo tarybos veikla ir parengta ataskaita (2019-12-20, posėdžio protokolas, DT-Nr.7).

2. Darbo taryba atstovavo gimnazijos darbuotojams ir nagrinėjo jų prašymus:

Darbo taryba gavo kolektyvinį mokytojų prašymą dėl darbo nuotoliniu būdu (2019-04-15, posėdžio protokolas DT-Nr.3). Įvyko keturi susitikimai su vadovu, pateikti pasiūlymai dėl nuotolinio darbo organizavimo, kalbėta , kaip mokytojai galėtų dirbti moksleivių atostogų metu, aptartas nuotolinio darbo tvarkos aprašas, išsakytos pastabos.

Patvirtintas Nuotolinio darbo tvarkos aprašas ( 2019-08 -28, posėdžio protokolas DT- Nr.5).

Su nuotolinio darbo bendrosiomis nuostatomis, organizavimu, atsiskaitymu mokytojai supažindinti susirinkimo metu ir individualiai ( 2019-09-31 , posėdžio protokolas DT-Nr.6)

 Į Darbo tarybą kreipėsi mokytoja, kuri prašė sužinoti, ar reikia vesti tas pamokas, kurių nepravedė išvykusi su mokiniais į ekskursiją. Apie tai informuota administracija, konsultuotasi su kompetentingais asmenimis, tačiau klausimas liko neišspręstas. Susitikimo metu, kurį inicijavo gimnazijos direktorė, kalbėta apie Darbo tarybos narių kompetencijas, veiklą, pareigas, dalintasi 2019 m. lapkričio 20 d. DT pirmininkės išklausyto seminaro ,,Mokyklos Darbo tarybos narių kompetencija‘‘ įžvalgomis.

 2019 m. buvo pirmieji Darbo tarybos veiklos metai. Kadangi tai nauja veikla ne tik gimnazijoje, bet ir šalyje, stinga patirties, ne visais atvejais žinoma, kaip elgtis, tačiau tiek gimnazijos vadovas, tiek Darbo taryba sutaria, kad reikia siekti bendrų tikslų, jog darbuotojams būtų sudarytos kuo geresnės sąlygos dirbti.

Skatiname visus darbuotojus kreiptis į Darbo tarybą, jei manote, kad kai kurie jums iškylantys klausimai, susiję su darbo santykiais gimnazijoje, yra keistini ar turėtų būti papildomai išnagrinėti.

Darbo tarybos pirmininkė Laima Bandalevičė